นักท่องเที่ยวแอ่วเหนือ ทยอยกลับเข้าเมือง นครสวรรค์รถเริ่มติดขัดแล้ว 
วางแผนการเดินทางให้ดี นักท่องเที่ยวแอ่วเหนือ ทยอยกลับเข้าเมือง จุดศูนย์รวมรถติด รถชะลอตัวอยู่ที่ นครสวรรค์ พบการจราจรเริ่มติดขัดแล้วเมื่อช่วงสายของวันที่ 1 ม.ค. 63 พล.ต.ต.สุกฤษฎิ์ บุญทรง ผู้บังคับการตำรวจภูธรจังหวัดนครสวรรค์ กล่าวว่า การจราจรขาเข้ากรุงเทพมหานคร มักมีปัญหาทุกปี ทำให้การจราจรบนถนนสายหลักทุกสายของนครสวรรค์เพิ่มขึ้นหลายเท่าตัว โดยเฉพาะพหลโยธินหมายเลข 1 ตั้งแต่สามแยกอุทยานสวรรค์ บริเวณเชิงสะพานเดชาติวงศ์ ไปจนถึงแยกหน้าค่ายจิระประวัตินครสวรรค์ การจราจรเพิ่มมากขึ้น และเริ่มมีปริมาณรถสะสมแล้วล่าสุด เจ้าหน้าที่ตำรวจได้เปิดช่องทางพิเศษอำนวยความสะดวก เปิดช่องทางการจราจรพิเศษอีก 1 ช่องทาง บริเวณเชิงสะพานเดชาติวงศ์ (สะพานกลาง) พร้อมกับใช้การควบคุมสัญญาณไฟจราจรด้วยมือแทนแบบอัตโนมัติ เพื่อเร่งระบายรถที่เดินทางมาจากทางภาคเหนือให้เข้าสู่กรุงเทพฯ ได้สะดวกยิ่งขึ้นส่วนทางหลวงหมายเลข 117 นครสวรรค์-พิษณุโลก การจราจรตั้งแต่แยกนวมินทร์ไปจนถึงสามแยกอุทยานสวรรค์ การจราจรหนาแน่น คาดว่าวันนี้จะมีรถอีกจำนวนมากที่ลงมาจากภาคเหนือ และต้องผ่านนครสวรรค์ อาจทำให้การจราจรทั้งถนนพหลโยธิน ทางหลวงหมายเลข 117 นครสวรรค์-พิษณุโลก และถนนเลี่ยงเมืองหมายเลข 112 มีปริมาณรถเพิ่มขึ้นอีกหลายเท่าตัว ขอให้ผู้ใช้รถใช้ถนนวางแผนการเดินทางให้ดีด้วย.
วางแผนการเดินทางให้ดี นักท่องเที่ยวแอ่วเหนือ ทยอยกลับเข้าเมือง จุดศูนย์รวมรถติด รถชะลอตัวอยู่ที่ นครสวรรค์ พบการจราจรเริ่มติดขัดแล้ว 
รถติด,รถเข้ากรุงเทพฯ,นครสวรรค์,สะพานเดชาติวงศ์,การจราจรติดขัด,ข่าวทั่วไป